**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. december 13-ai** ülésére

Tárgy: kártevő mentesítés

**Tisztelt Képviselő-testület!**

A Kisbéri Közös Önkormányzati Hivatal épületének tetőzetén található galambok befogására megbízási keretszerződésünk van Krekács-Mihály Hajnalkával (9090 Pannonhalma, Tóthegy 10.), mely 2024. december 31-ig szól bruttó 202.400,- Ft. / hó díjon. A feladatellátást előre egyeztetett időpontban végzi, amikor azt a galambok száma indokolttá teszi. A díj fizetésére is csak ezen időszakban kerül sor.

A vállalkozó a tetőn élve fogó galamb csapdát helyez el, a csapdát rendszeresen ellenőrzi, üríti, a környezetét tisztán tartja, a befogott galambokat ragadozó madár tenyésztőkhöz szállítja. A befogott madarak számát Polgármester úrnak jelenti minden alkalommal.

Mellékletként találják a vállalkozó árajánlatát. 2025-ben bruttó 210.000,- Ft./hó összegen vállalja a feladatellátást. Ez egy ~ 3,75 %-os emelés.

Javasoljuk a Tisztelt Képviselő-testületnek a szerződés meghosszabbítását 2025. december 31-ig a vállalkozó által kért díjon.

Kisbér, 2024. december 09.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

Krekács-Mihály Hajnalkával (9090 Pannonhalma, Tóthegy 10.) kártevőmentesítésre (galambbefogás) kötött megbízási szerződést bruttó 210.000,- Ft./hó díjon meghosszabbítja 2025. december 31-ig.

utasítja a Kisbéri Közös Önkormányzati Hivatalt a szerződés-hosszabbítás előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző